pythainlp/thai_wikipedia_clean_20230101 huggingface dataset:
วันที่ 22 ธันวาคม ค.ศ. 2020 แค็งก์ประกาศว่าเมเลอจะย้ายไปอาตาลันตาด้วยค่าตัว 10 ล้านยูโร เซ็นสัญญา 5 ปี การย้ายตัวของเขาเกิดขึ้นอย่างเป็นทางการในวันที่ 4 มกราคม ค.ศ. 2021 เขาลงเล่นนัดแรกให้กับอาตาลันตาในเซเรียอาเมื่อวันที่ 6 มกราคม ในนัดที่ทีมพ่ายแพ้ต่อปาร์มา 3–0 ต่อมาในวันที่ 28 กุมภาพันธ์ เมเลอทำแอสซิสต์ช่วยให้ทีมเอาชนะซัมป์โดเรียไปได้ 2–0
เมเลอลงเล่นนัดแรกให้กับทีมชาติเดนมาร์กเมื่อวันที่ 5 กันยายน ค.ศ. 2020 ในยูฟ่าเนชันส์ลีกนัดที่พบกับเบลเยียม โดยเขาลงเล่นแทนที่มาร์ติน เบรทเวต ในนาทีที่ 72 สุดท้ายแล้ว ทีมของเขาพ่ายแพ้ในบ้านไป 2–0 เขาทำประตูแรกในนามทีมชาติในนัดกระชับมิตรที่พบกับหมู่เกาะแฟโรเมื่อวันที่ 7 ตุลาคม ค.ศ. 2020
แค็งก์
ทาเคดา
คริสท็อฟ เบาม์การ์ทเนอร์
คริสท็อฟ เบาม์การ์ทเนอร์ (; เกิดวันที่ 1 สิงหาคม ค.ศ. 1999) เป็นนักฟุตบอลชาวออสเตรียที่เล่นในตำแหน่งกองกลางให้กับ 1899 ฮ็อฟเฟินไฮม์ในบุนเดิสลีกาและทีมชาติออสเตรีย
เดือนมกราคม ค.ศ. 2019 เบาม์การ์ทเนอร์ได้เลื่อนขึ้นมาเล่นให้กับทีมชุดใหญ่ของ 1899 ฮ็อฟเฟินไฮม์ เขาได้ลงเล่นนัดแรกให้กับสโมสรในบุนเดิสลีกาเมื่อวันที่ 11 พฤษภาคม ค.ศ. 2019 โดยลงเล่นเป็นตัวสำรองแทนที่นาดีเอม อามีรีในช่วงครึ่งหลังในนัดที่เปิดบ้านแพ้แวร์เดอร์เบรเมิน 0–1
เบาม์การ์ทเนอร์ลงเล่นให้กับทีมชาติออสเตรียชุดเยาวชนหลายรุ่นอายุ นับตั้งแต่รุ่นอายุไม่เกิน 15 ถึง 19 ปี ในเดือนเมษายน ค.ศ. 2016 เขามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2016 ที่อาเซอร์ไบจาน เขาทำสองประตูช่วยให้ออสเตรียเอาชนะบอสเนียและเฮอร์เซโกวีนาในนัดเปิดสนามไปได้ 2–0 และยังช่วยให้ทีมเข้าถึงรอบก่อนรองชนะเลิศก่อนที่จะไปพ่ายแพ้กับโปรตุเกส
เขาลงเล่นนัดแรกให้ทีมชาติรุ่นอายุไม่เกิน 21 ปีเมื่อวันที่ 10 พฤศจิกายน ค.ศ. 2017 โดยลงเล่นเป็นตัวสำรองแทนที่ Mathias Honsak ในนาทีที่ 87 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือกที่พวกเขาพ่ายแพ้ในบ้านต่อเซอร์เบีย 1–3
ในการแข่งขันฟุตบอลชิงแชมป์แห่งชาติยุโรป 2020 วันที่ 21 มิถุนายน ค.ศ. 2021 เขาทำประตูช่วยให้กับออสเตรียเอาชนะยูเครนไปได้ 1–0 ทำให้ออสเตรียผ่านเข้าสู่รอบแพ้คัดออกได้เป็นครั้งแรกในประวัติศาสตร์
เบาม์การ์ทเนอร์มีพี่ชายชื่อว่า โดมีนิค ซึ่งก็เป็นนักฟุตบอลอาชีพและเคยเล่นให้กับทีมชาติชุดเยาวชนเช่นกัน
ทาเกดะเทวะโอเชียนอารีนา
ทาเกดะเทวะโอเชียนอารีนา (ญี่ปุ่น : 武田テバオーシャンアリーナ) เป็นสนามกีฬาในร่มใช้สำหรับแข่งฟุตซอล ตั้งอยู่ในเมืองนาโงยะ จังหวัดไอจิ ประเทศญี่ปุ่น เปิดใช้งานครั้งแรกในวันที่ 13 มิถุนายน พ.ศ.2551 เป็นสนามกีฬาในร่มที่ถูกสร้างเพื่อสำหรับแข่งขันฟุตซอลโดยเฉพาะเป็นแห่งแรกในทวีปเอเชีย เป็สนามเหย้าของทีมนาโงยะโอเชียนส์ ทีมฟุตซอลในเอฟลีก การออกแบบภายนอกสนามกีฬาในร่มแห่งนี้ได้แรงบันดาลใจมาจากโคลอสเซียม
List of bitcoin companies in thailand
อี แจ-ฮุน
หมู่เกาะเวอร์จินของสหรัฐอเมริกาในโอลิมปิกฤดูร้อน 2020
หมู่เกาะเวอร์จินของสหรัฐอเมริกา จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศหมู่เกาะเวอร์จินของสหรัฐอเมริกาได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศมาลาวีในโอลิมปิกฤดูร้อน 2020
ประเทศมาลาวี จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศมาลาวีได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
เอสตาดิโอโอลิมปิโกเดเซบิยา
วัดเขาพระศรีสรรเพชญาราม
วัดเขาพระศรีสรรเพชญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี
วัดเขาพระศรีสรรเพชญาราม เดิมชื่อ วัดเขาพระ สันนิษฐานว่ามีมาตั้งแต่สมัยทวารวดี เพราะมีโบราณวัตถุหลายชิ้น เช่น พระพุทธไสยาสน์ พระพุทธรูปปางต่าง ๆ ซึ่งสลักจากเนื้อหิน พระพุทธรูปปางสมาธิสลักบนหินปูน ด้านล่างสลักเป็นรูปธรรมจักรและกวางหมอบ ปัจจุบันจัดแสดงอยู่ในพิพิธภัณฑสถานแห่งชาติอู่ทอง พระวิษณุศิลา 4 กร พระหัตถ์บนขวาถือจักร พระหัตถ์ล่างขวาถือตรีศูล พระหัตถ์บนซ้ายไม่ทราบแน่ชัดว่าถือสิ่งใด ส่วนพระหัตถ์ล่างซ้ายถือคทา ศิลปกรรมร่วมแบบเขมรในประเทศไทย เป็นต้น
วัดตั้งอยู่บนภูเขาขนาดย่อม มีบันไดเดินไปจะพบถ้ำประดิษฐานพระพุทธไสยาสน์ หลวงพ่อสังฆ์ ศรีสรรเพชญ์ บนยอดเขามีมณฑปประดิษฐานรอยพระพุทธบาทจำลอง แกะสลักจากหินเขียวธรรมชาติ รอยพระพุทธบาทจำลอง สันนิษฐานว่าเป็นศิลปะทวารวดีตอนปลายที่ได้รับอิทธิพลศิลปะขอม อายุราวพุทธศตวรรษที่ 16–17 และซากเจดีย์สมัยอยุธยา 1 องค์ เป็นเจดีย์ฐานสี่เหลี่ยมจัตุรัส ยาวกว้างด้านละ 8 เมตร ส่วนบนเป็นองค์ระฆังสมัยทวารวดี เป็นการก่อสร้างเจดีย์สมัยอยุธยา ซ้อนทับบนโบราณสถานสมัยทวารวดี มีจุดชมวิวของอำเภออู่ทอง
เดอะแบ็ตเทิลแค็ต
เป็นวิดีโอเกมแนวป้องกันป้อมเล่นฟรี ที่พัฒนาและเผยแพร่โดย PONOS Corporation สำหรับไอโอเอส และแอนดรอยด์ เดิมวางจำหน่ายในญี่ปุ่นภายใต้ชื่อ にゃんこ大戦争 (Nyanko Great War) "เดอะแบ็ตเทิลแค็ต"เปิดตัวในแอปสโตร์ของญี่ปุ่น เมื่อเดือนพฤศจิกายน พ.ศ. 2554 ภายใต้ชื่อ Battle Nekos ต่อมามีการรองรับในเวอร์ชั่นแอนดรอยด์ เมื่อเดือนธันวาคมปีเดียวกัน ตัวเกมได้รับความนิยมเป็นอย่างมากในญี่ปุ่นและเกาหลี ต่อมาตัวเกมได้ถูกลบในสหรัฐ ทั้งบนกูเกิล เพลย์ และแอปสโตร์ ก่อนที่จะวางจำหน่ายตัวเกมในเวอร์ชั่นที่ได้รับการปรับปรุงเมื่อวันที่ 17 กันยายน พ.ศ. 2557 ในเวอร์ชั่นไมโครซอฟท์ วินโดวส์ วางจำหน่ายในเดือนสิงหาคม พ.ศ. 2560 และปล่อยให้ดาวน์โหลดจนถึงปลายปี พ.ศ. 2561 เมื่อ PONOS Corporation ตัดการสนับสนุน ก็ถูกย้ายไปที่นินเท็นโด 3ดีเอส ในปี พ.ศ. 2559 และนินเท็นโด สวิตช์ ในญี่ปุ่นเมื่อปี พ.ศ. 2561 และในภูมิภาคเอเชียตะวันออกเฉียงใต้เมื่อปี พ.ศ. 2564
Aspidioides
Aspidioides เป็นสกุลของมวนที่อยู่ในวงศ์ Diaspididae มีเพียงสปีชีส์เดียวคือ Aspidioides corokiae
Arfaka
Arfaka เป็นสกุลของมวนที่อยู่ในวงศ์ Cicadidae
สปีชีส์ในสกุลนี้ ได้แก่:&lt;ref name="http://dmitriev.speciesfile.org"&gt;&lt;/ref&gt;
Almana
Almana เป็นสกุลของมวนที่อยู่ในวงศ์ Dictyopharidae มีเพียงสปีชีส์เดียวคือ Almana longipes
สปีชีส์ในสกุลนี้พบในคาบสมุทรไอบีเรีย
Acutaspis
Acutaspis เป็นสกุลของมวนที่อยู่ในวงศ์ Diaspididae
สปีชีส์ในสกุลนี้พบในทวีปอเมริกา
Sthenarus
Sthenarus เป็นสกุลของมวนที่อยู่ในวงศ์ Miridae
สปีชีส์ในสกุลนี้พบในทวีปยุโรป
เจ้าพ่อเขาตก
เจ้าพ่อเขาตก เป็นเทพารักษ์รักษาพระพุทธบาทที่เขาสัจจพันธ์คีรี ปัจจุบันคือวัดพระพุทธบาทราชวรมหาวิหาร และยังสามารถหมายถึง
โคคิวทัส
โคคิวทัส หรือ โคคิวทิส (, literally "lamentation") เป็นหนึ่งในแม่น้ำทั้งห้าสายที่ไหลอยู่ในโลกใต้ภิพภตามความเชื่อของชาวกรีก โดยเป็นแม่น้ำที่ปกคลุมไปด้วยน้ำแข็ง หรือไม่ก็มีลักษณะเป็นเหมือนทะเลสาปหรือหนองน้ำที่ถูกปกคลุมไปด้วยน้ำแข็ง อันไหลผ่านทาทารัสเป็นส่วนมาก
นางฟ้าตัวน้อยได้ลงมาโปรดฉันค่ะ
นางฟ้าตัวน้อยได้ลงมาโปรดฉันค่ะ  เป็นซีรีส์มังงะสี่ช่องญี่ปุ่นแนวสุขนาฏกรรมยูริ แต่งเรื่องและวาดภาพโดยนานัตสึ มูกูโนกิ เริ่มตีพิมพ์ในนิตยสาร"คอมิกยูริฮิเมะ"ของสำนักพิมพ์อิจิจินชะตั้งแต่เดือนพฤศจิกายน พ.ศ. 2559 ซีรีส์อนิเมะโทรทัศน์ดัดแปลงผลิตโดยสตูดิโอโดงาโกโบ ออกอากาศตั้งแต่เดือนมกราคมถึงมีนาคม พ.ศ. 2562 ภาพยนตร์อนิเมะชื่อเรื่องว่า "นางฟ้าตัวน้อยได้ลงมาโปรดฉันค่ะ: พรีเชียสเฟรนส์" ออกฉายในเดือนตุลาคม พ.ศ. 2565
วัดทับใหม่พัฒนา
วัดทับใหม่พัฒนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเสด็จ อำเภอเคียนซา จังหวัดสุราษฎร์ธานี ปัจจุบันมีเจ้าอาวาสคือ พระสมุห์ วิศาล ฐานวโร
วัดทับใหม่พัฒนา แต่เดิมเป็นสำนักสงฆ์ชื่อว่า สำนักสงฆ์บ้านทับใหม่ สร้างโดยพ่อท่านอิ้น ปภากโร บนที่ดินที่ชาวบ้านในละแวกนั้นร่วมกันบริจาคให้ท่านด้วยความศรัทธา บนพื้นที่ 19 ไร่ของวัด ท่านได้จัดสร้างกุฏิสำหรับพระสงฆ์ ศาลาปฏิบัติธรรม เมรุและ อุโบสถที่สร้างตามแบบวัดพระราม 9 กาญจนาภิเษก ตั้งวัดเมื่อวันที่ 12 กรกฎาคม พ.ศ. 2553 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศษ. 2557
วัดมีเกจิอาจารย์ คือ พ่อท่านอิ้น ปภากโร ผู้ได้รับการยอมรับว่า เชี่ยวชาญในเวทวิทยาคม ท่านได้จัดสร้างวัตถุมงคลชุด "ปภากโร นิรันตรายมหาบารมี" เพื่อนำรายได้สร้างอุโบสถของวัดทับใหม่พัฒนาให้แล้วเสร็จ
วัดภูเขาทอง
วัดภูเขาทอง (จังหวัดสุราษฎร์ธานี)
วัดภูเขาทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่น้ำ อำเภอเกาะสมุย จังหวัดสุราษฎร์ธานี
วัดภูเขาทองตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2495
อาคารเสนาสนะที่สำคัญ ได้แก่ อุโบสถที่มีลักษณะสถาปัตยกรรมท้องถิ่นแบบเกาะสมุย ฝีมือช่างพื้นถิ่นในสมัยนั้น อุโบสถหลังเดิมมีสภาพทรุดโทรม ทางวัดจึงได้สร้างอุโบสถขึ้นใหม่เมื่อ พ.ศ. 2491 เป็นอาคารคอนกรีตเสริมเหล็กที่มีเครื่องประกอบอย่างไทย ตกแต่งด้วยลวดลายปูนปั้นประดับกระจกสี บัวบรรจุอัฐิ บริเวณด้านข้างอุโบสถมีศาลาขนาดเล็กใช้เป็นที่ประดิษฐานบัวบรรจุอัฐิพระแก่น อดีตเจ้าอาวาสวัดภูเขาทองรูปที่ 2 มีลักษณะเป็นสถูปขนาดเล็ก ศาลาทรงปราสาทย่อมุม ส่วนยอดเป็นทรงดอกบัวตูม ตั้งอยู่บนฐานสี่เหลี่ยม ส่วนฐานตกแต่งด้วยปูนปั้นรูปหน้าบุคคลประดับเครื่องถ้วยจีน หมู่กุฏิสงฆ์มีลักษณะเป็นเรือนไม้ใต้ถุนสูง รูปแบบสถาปัตยกรรมท้องถิ่นประเภทเรือนคหบดี ผสมผสานศิลปะจีนไหหลำเข้ากับศิลปะไทย นอกจากนั้นยังมีอาคารเก่าของโรงเรียนวัดภูเขาทองเป็นอาคารครึ่งตึกครึ่งไม้ มีหน้ามุข ด้านล่างก่ออิฐถือปูน ด้านบนเป็นเครื่องไม้ รูปแบบสถาปัตยกรรมท้องถิ่นแบบเกาะสมุย
Miss Grand Cambodia
Bowkylion
The Toys (Thai musician)
Marsha Vadhanapanich
Christina Aguilar
เอเลนา ยาโควเลวา
วัดศรีวโนภาส
วัดศรีวโนภาส หรือ วัดศรีวโนภาสสถิตย์พร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแกลง อำเภอเมืองระยอง จังหวัดระยอง
วัดศรีวโนภาสได้มีการก่อตั้งขึ้นเมื่อวันที่ 3 เมษายน พ.ศ. 2497 โดยคุณแจง และคุณแข่ง ศรีธาราม เป็นผู้ถวายที่ดินเพื่อก่อสร้างวัดโดยมีเนื้อที่ประมาณ 48 ไร่ ตั้งวัดเมื่อวันที่ 10 กรกฎาคม พ.ศ. 2513 ได้รับวิสุงคามสีมาเมื่อวันที่ 5 พฤศจิกายน พ.ศ. 2523 สิ่งก่อสร้างต่าง ๆ ได้ทรุดโทรมไปตามกาลเวลา โดยเมื่อ พ.ศ. 2542 ได้มีการสร้างกุฏิสงฆ์ขี้นมาใหม่อีก 12 หลัง รวมทั้งมีการพัฒนาปรับปรุงสภาพของวัดขึ้นมาใหม่ ในปี พ.ศ.2547 ได้ดำเนินการก่อสร้างเรือนรับรองสมเด็จฯ เพื่อรับรองพระเถรานุเถระและพระผู้ใหญ่ รวมถึงได้ใช้ที่ดินส่วนหนึ่งของวัดดสร้างศูนย์พัฒนาเด็กเล็กบ้านเนินสำราญและสร้างที่อยู่อาศัยให้กับชาวบ้านที่ยากจนไม่มีที่อยู่อาศัย
ปัจจุบันวัดศรีวโนภาส มีพระครูบวรสาธุกิจ หรือพระอาจารย์จิ้ม เป็นเจ้าอาวาส ทั้งนี้ท่านได้พัฒนาและมีความพร้อมทางถาวรวัตถุที่ใช้ในทางพระพุทธศาสนาในระดับหนึ่ง
วัดศรีวโนภาสสถิตย์พร
คริสตี้ หลุยส์
เจ้าพ่อมหาชัย
องค์กรนางงามจักรวาล
เมนูกรุ่น อุ่นไอรัก
เมนูกรุ่น อุ่นไอรัก  เป็นซีรีส์มังงะญี่ปุ่น แต่งเรื่องและวาดภาพโดยกิโด อามางากูเระ ตีพิมพ์ในนิตยสาร"กูด! อาฟเตอร์นูน" นิตยสารมังงะแนว"เซเน็ง"ของสำนักพิมพ์โคดันชะตั้งแต่เดือนมีนาคม พ.ศ. 2556 ถึงสิงหาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 12 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอทีเอ็มเอสเอ็นเตอร์เทนเมนต์ ออกอากาศตั้งแต่เดือนกรกฎาคมถึงกันยายน พ.ศ. 2559
อินุสึกะ โคเฮย์เป็นอาจารย์โรงเรียนมัธยมผู้เลี้ยงดูลูกสาวชื่อสึมุกิด้วยตนเองหลังจากการเสียชีวิตของภรรยา โคเอย์มักซื้ออาหารสำเร็จรูปให้ลูกสาวกิน แต่หลังจากโคเฮย์ได้พบกับอีดะ โคโตรินักเรียนคนหนึ่งของเขา ทำให้โคเฮย์เปลี่ยนมาลงมือทำอาหารเพื่อทำอาหารดี ๆ ให้สึมุกิ
เทราอูจิ มาซาตาเกะ
จอมพล เคานต์ เทราอูจิ มาซาตาเกะ เป็นนายทหารบกชาวญี่ปุ่น เคยเป็นรัฐมนตรีว่าการกระทรวงทหารบก ต่อมาได้เป็นข้าหลวงต่างพระองค์สำเร็จราชการเกาหลี และเป็นนายกรัฐมนตรีคนที่แปด
เทราอูจิเป็นบุตรคนที่สามของครอบครัวซามูไรของแคว้นโชชู สมัยเด็กเขาเคยเป็นสมาชิกทหารอาสาที่ชื่อว่าคิเอไตตั้งแต่ปี 1864 และเข้าร่วมรบในสงครามโบชินเพื่อโค่นล้มระบอบโชกุนตั้งแต่ปี 1867 จนได้รับชัยชนะในยุทธการที่ฮาโกดาเตะในปี 1869 ซึ่งหลังเสร็จสงครามดังกล่าว เขาก็เดินทางกลับเกียวโตแล้วทำงานในกระทรวงการสงคราม โดยได้ศึกษาอาวุธและยุทธวิธีของชาติตะวันตก
เทราอูจิได้เป็นทหารรักษาพระองค์จักรพรรดิเมจิในปี 1870 และได้เดินทางตามเสด็จสู่โตเกียวอันเป็นเมืองหลวงแห่งใหม่ เขาลาออกจากงานทหารในปี 1871 เพื่อไล่ตามความฝันที่จะไปเรียนภาษาที่ประเทศฝรั่งเศส แต่ไม่ทันไรเขาก็ถูกเรียกตัวเข้ารับราชการในกองทัพบกจักรวรรดิญี่ปุ่น ซึ่งเป็นหน่วยทหารระดับชาติที่จัดตั้งขึ้นใหม่โดยได้ติดยศร้อยตรี ต่อมาเขาได้รับแต่งตั้งเป็นหนึ่งในคณะนายทหารเสนาธิการของโรงเรียนนายร้อยทหารบกในปี 1873 เทราอูจิมีส่วนในการปราบกบฏซัตสึมะในปี 1877 และสูญเสียมือขวา แต่ความพิการของเขาไม่ได้เป็นอุปสรรคต่ออนาคตของเขาเลย
ในปี 1882 เขาถูกส่งตัวไปยังประเทศฝรั่งเศสในฐานะนายทหารคนสนิทของเจ้าชายโคโตฮิโตะ เจ้าคังอิน และได้รับแต่งตั้งเป็นผู้ช่วยทูตฝ่ายทหารในปีถัดมา เขาอาศัยอยู่และศึกษาหาความรู้ในประเทศฝรั่งเศสจนถึงปี 1886 แล้วจึงเดินทางกลับญี่ปุ่น โดยได้รับแต่งตั้งเป็นรองเลขานุการรัฐมนตรีว่าการกระทรวงทหารบก ต่อมาในปี 1887 เขาได้เป็นผู้บัญชาการโรงเรียนนายร้อยทหารบก และในปี 1891 ก็ได้เป็นเสนาธิการกองทัพภาคที่หนึ่ง ในปี 1892 ได้เป็นหัวหน้าฝ่ายที่หนึ่ง (ฝ่ายยุทธการ) ศูนย์เสนาธิการทหารบก
คิมิตาจิ วะ โด อิกิรุ คะ
คิมิตาจิ วะ โด อิกิรุ คะ  เป็นภาพนตร์แอนิเมชันญี่ปุ่นที่จะออกฉายในอนาคต กำกับโดยฮายาโอะ มิยาซากิ และผลิตโดยสตูดิโอจิบลิ ได้แรงบันดาลใจจากนวนิยายชื่อเรื่องเดียวในปี ค.ศ. 1937 ผลงานของโยชิโนะ เก็นซาบูโร ภาพยนตร์มีกำหนดออกฉายในประเทศญี่ปุ่นในเดือนกรกฎาคม พ.ศ. 2566
ยุทธนาวีที่แม่น้ำพลาตา
ซุปแคร์รอต
ซุปแคร์รอต  เป็นซุปที่ปรุงด้วยแคร์รอตเป็นส่วนผสมหลัก สามารถเตรียมเป็นซุปครีมหรือซุปใสก็ได้ สามารถใช้ผักเพิ่มเติมและส่วนผสมอื่น ๆ ในการเตรียมได้ อาจเสิร์ฟร้อนหรือเย็นและมีหลายสูตร
ซุปแคร์รอตได้รับการยกย่องว่าเป็นอาหาร "คลาสสิก" ในอาหารฝรั่งเศส สมเด็จพระเจ้าเอ็ดเวิร์ดที่ 7 แห่งสหราชอาณาจักรเสวยซุปนี้ทุกปีในวันที่ 26 สิงหาคม เพื่อรำลึกถึงยุทธการที่เครซีใน ค.ศ. 1346
ซุปแคร์รอตสามารถเตรียมเป็นซุปครีม หรือเป็นซุปใสก็ได้ และสามารถใช้น้ำสต๊อกผัก หรือน้ำสต๊อกไก่เป็นส่วนผสมในซุปทั้งสองรูปแบบ อาจเพิ่มผักอื่น ๆ ในซุป เช่น กระเทียม หัวหอม หอมแดง มันฝรั่ง หัวผักกาด และอื่น ๆ
น้ำแคร์รอตและน้ำส้มสามารถนำมาใช้ในการเตรียมอาหารได้ และบางสูตรสามารถเตรียมโดยใช้แคร์รอตบด หลังจากทำอาหารแล้ว อาจกรองซุปผ่านตะแกรงลงจานได้ แคร์รอตที่ใช้สามารถปอกหรือไม่ปอกเปลือกก็ได้ และการใช้แคร์รอตที่ปอกแล้วสามารถช่วยเพิ่มความนุ่มนวลในจานได้ดีมาก ซุปแคร์รอตที่ทำมาจากแคร์รอตบดจะมีความหนาสม่ำเสมอและยังมีเนื้อสัมผัสที่เนียนอีกด้วย สีของซุปอาจแตกต่างกันไปตามสีของแคร์รอตที่ใช้เช่นกัน แคร์รอตที่อายุน้อยมักจะทำให้ซุปหวานขึ้นและแต่งแต้มด้วยสีส้มสดใส ในขณะที่แคร์รอตที่แก่และใหญ่กว่าจะให้ความหวานน้อยกว่าและอาจทำให้มีสีเหลือง การใช้แคร์รอตเก่าที่แตกแล้วซึ่งมีเนื้อสัมผัสเหมือนเนื้อไม้ด้านในอาจทำให้ซุปมีคุณภาพด้อยลงได้เช่นกัน
ซุปแคร์รอตมีส่วนผสมหลายอย่างในการเตรียม ซุปแคร์รอตบางชนิดเตรียมโดยใช้น้ำมะพร้าว กะทิ หัวกะทิ เนยมะพร้าว หรือชิ้นมะพร้าว และบางสูตรมีขิงเป็นส่วนประกอบ บางสูตรมีเครื่องแกง ใบแคร์รอตสีเขียวสามารถใช้เป็นส่วนผสมในอาหารจานนี้ได้เช่นกัน บางสูตรใช้ใบสะระแหน่สับ อีกทั้งจะเสิร์ฟร้อนหรือเย็นก็ได้ สามารถปรุงรสอาหารด้วยเกลือและพริกไทย และบางครั้งใช้ลูกจันทน์เทศเป็นเครื่องปรุงรส บางครั้งราดด้วยโยเกิร์ต ซอสโยเกิร์ต แครมแฟรช ครีมเปรี้ยว และส่วนผสมอื่น ๆ
ในสหราชอาณาจักรซุปที่ได้รับความนิยมมากกว่าคือซุปแคร์รอตและผักชี ทำจากแคร์รอตสับหยาบหรือขูด กระเทียม และเมล็ดผักชี
อาหารฝรั่งเศส.
ในอาหารฝรั่งเศส ซุปเครซีมักปรุงด้วยข้าว ซึ่งสามารถเสิร์ฟเป็นเครื่องเคียงได้ อาจใช้ข้าวเป็นส่วนผสมเพื่อทำให้ซุปข้นขึ้นได้ นอกจากนี้ยังมีการใช้ข้าวบาร์เลย์เป็นส่วนผสมเช่นกัน
แม้ว่าแคร์รอตสีส้มหวานอย่างในสมัยใหม่จะไม่ได้รับการพัฒนาจนกระทั่งศตวรรษที่ 16 แต่ในกลุ่มประเทศแผ่นดินต่ำ แคร์รอตนี้ได้รับการนำเสนอเป็นประเพณีอย่างหนึ่ง และครั้งหนึ่งเคยเป็นธรรมเนียมที่ชาวอังกฤษจะรับประทานซุปเครซีเป็นประจำทุกปีในวันที่ 26 สิงหาคม เพื่อระลึกถึงวันครบรอบปีของยุทธการที่เครซีซึ่งเกิดขึ้นในวันดังกล่าวเมื่อ ค.ศ. 1346 ที่เมืองเครซี ประเทศฝรั่งเศส
สมเด็จพระเจ้าเอ็ดเวิร์ดที่ 7 แห่งสหราชอาณาจักรได้เสวยซุปเครซีเป็นประจำในวันครบรอบการสู้รบของทุกปีระหว่าง ค.ศ. 1901–1910 เพื่อเป็นเกียรติแก่เอ็ดเวิร์ด เจ้าชายดำ บรรพบุรุษของพระองค์ซึ่งเป็นผู้นำการสู้รบ มีการเสนอว่ามีการเสิร์ฟซุปให้กับทหารอังกฤษที่มีชัยชนะหลังการสู้รบสิ้นสุดลง โดยใช้แคร์รอตจากเครซี แอ็นสท์ โมโร แพทย์และกุมารแพทย์ชาวออสเตรีย ได้คิดค้น "ซุปแคร์รอตของ ศาสตราจารย์โมโร" ซึ่งแสดงให้เห็นว่ามีประสิทธิภาพในการรักษาอาการท้องร่วงที่เกิดจากแบคทีเรียที่ดื้อยาปฏิชีวนะ
ศุฮุฟของอิบรอฮีม
ศุฮุฟของอิบรอฮีม ( , "Ṣuḥuf ʾIbrāhīm" ) เป็นส่วนหนึ่งของคัมภีร์ทางศาสนาของศาสนาอิสลาม เชื่อกันว่าพระคัมภีร์เหล่านี้บรรจุโองการที่นบีอิบรอฮีมได้รับวะฮีย์จากอัลลอฮ์ ซึ่งเขียนโดยท่านเช่นเดียวกับอาลักษณ์และผู้ติดตามของท่าน
เชื่อกันว่าม้วนคัมภีร์เป็นหนึ่งในคัมภีร์ที่เก่าแก่ที่สุดซึ่งมอบให้กับนบีอิบรอฮีม และต่อมาใช้โดยอิชมาเอล ( "อิสมาอีล" ) และ อิสอัค ( "อิสฮาก" ) แม้ว่าโดยปกติจะเรียกว่า "ม้วนคัมภีร์" แต่นักแปลหลายคนก็แปล "ศุฮุฟ" ภาษาอาหรับว่า "คัมภีร์" โองการที่กล่าวถึง "คัมภีร์" อยู่ใน อัลกุรอาน 87:18-19 ซึ่งถูกอ้างถึงพร้อมกับ คัมภีร์ของโมเสส เพื่อเป็น "คัมภีร์แห่งวะฮีย์ครั้งก่อน"
ในสอง"ซูเราะฮ์" (บท) ซึ่งประทานลงมาในมักกะฮ์แรก มีการอ้างอิงถึง 'ใบไม้ ม้วนหนังสือ บันทึกประจำวัน' ( ศุ"ฮุฟ" ) ของอิบรอฮีม (และ"ศุฮุฟของมูซา" ) โดยสันนิษฐานว่าข้อความบางข้อความที่ได้รับการดลใจจากสวรรค์เขียนด้วยลายมือ โดยปรมาจารย์มีความหมาย ข้อความเหล่านี้กล่าวว่าความจริงของสาส์นของอัลลอฮ์มีอยู่ในการวะฮีย์แรกสุดของนบีอิบรอฮีมและนบีมูซา แม้ว่าโดย ทั่วไปแล้ว "ศุฮุฟ" จะเข้าใจว่าหมายถึง 'ม้วนคัมภีร์' แต่นักแปลหลายคน รวมทั้งอับดุลลอฮ์ ยูซุฟ อาลีและมารมาดุก พิคทอลล์- ได้แปลวรรคนี้ว่า "คัมภีร์ของอิบรอฮีมและมูซา"
การกล่าวถึงในอัลกุรอาน.
คัมภีร์กุรอาน อ้างถึงศุฮุฟของอิบรอฮีม บางเล่มซึ่งแปลอีกทางหนึ่งว่า "หนังสือของอิบรอฮีม" ชาวมุสลิมเข้าใจว่าม้วนคัมภีร์ของอิบรอฮีมหมายถึงวะฮีย์บางอย่างที่นบีอิบรอฮีมได้รับ ซึ่งท่านจะถ่ายทอดเป็นลายลักษณ์อักษร เนื้อหาที่แน่นอนของการเปิดเผยไม่ได้อธิบายไว้ในอัลกุรอาน
บทที่ 87 ของอัลกุรอาน ซูเราะฮ์ อัลอะอ์ลา สรุปว่าเนื้อหาของ ซูเราะฮ์ นั้นอยู่ในพระคัมภีร์ก่อนหน้าของอิบรอฮีมและมูซา เป็นสิ่งที่บ่งบอกเล็กน้อยถึงสิ่งที่อยู่ในคัมภีร์ก่อนหน้า ตามศาสนาอิสลาม:
บทที่ 53 ของอัลกุรอาน สูเราะฮ์ อันนัจญม์ กล่าวเพิ่มเติมของพระคัมภีร์ก่อนหน้าของอิบรอฮีมและมูซา
จ้าวพ่อเขาตก
ตาตียานา เอรูฮีโมวา
ตาตียานา เอรูฮีโมวา (; Tatiana Erukhimova) เป็นนักฟิสิกส์ชาวอเมริกัน-รัสเซีย ศาสตราจารย์ประจำมหาวิทยาลัยเท็กซัสเอแอนด์เอ็ม และเฟลโลว์ประจำองค์การฟิสิกส์อเมริกัน
เอรูฮีโมวาจบการศึกษาวิทยาศาสตรมหาบัณฑิต สาขาฟิสิกส์ ในปี 1987 จากใหาวิทยาลัยรัฐโลบาเชฟสกี นีซนี นอฟโกรอด และจบการศึกษาปริญญาดุษฎีบัณฑิตในสาขาฟิสิกส์ขากสถาบันสหวิทยาศาสตร์รัสเซีย จากนั้นเธอได้ตอบรับเข้ารับตำแหน่งเป็นนักวิจัยหลังปริญญาเอก (postdoctoral research associate) ที่มหาวิทยาลัยเท็กซัสเอแอนด์เอ็ม ในสหรัฐ
หลังเข้าร่วมเป็นคณาจารย์ของวิทยาลัยวิทยาศาสตร์ของเท็กซัสเอแอนด์เอ็มในปี 2006 เธอได้จัดกิจกรรมเผยแพร่ความรู้ทางวิทยาศาสตร์ให้แก่ชุมชนในรัฐเท็กซัส เช่น กิจกรรม DEEP (Discover, Explore, and Enjoy Physics and Engineering; ค้นพบ, ค้นหา สนุกสนานกับฟิสิกส์และวิศวกรรมศาสตร์), ฟิสิกส์โชว์ (Physics Show), Just Add Science และ Real Physics Live และเป็นผู้ร่วมประพันธ์แบบเรียน "Atmospheric Thermodynamics" ในปี 2012 เธอได้รับรางวัลการสอนโดดเด่นจากมหาวิทยาลัย (Texas A&amp;M's 2012 Distinguished Achievement Award for Teaching) และรางวัลนักสื่อสารวิทยาศาสตร์โดดเด่นจาก Sigma Xi ในปี 2014 (Outstanding Science Communicator Award)
Tatiana Erukhimova
อนุสรณ์ผู้ปลดปล่อยลัตเวียและรีกาของโซเวียตจากผู้รุกรานฟาสซิสต์เยอรมัน
อนุสรณ์ผู้ปลดปล่อยลัตเวียและรีกาของโซเวียตจากผู้รุกรานฟาสซิสต์เยอรมัน หรือเรียกกันอย่างไม่เป็นทางการว่า อนุสรณ์ชัยชนะ เป็นอนุสรณ์สถานในสวนชัยชนะ ในย่านปาร์ดาอูกาวา กรุงรีกา ประเทศลัตเวีย ตั้งขึ้นในปี 1985 เพื่อระลึกถึงทหารจากกองทัพแดงที่ร่วมรบในการยึดเมืองรีกาและลัตเวียคืนมาจากนาซีเยอรมนี ในช่วงปีท้าย ๆ ของสงครามโลกครั้งที่สอง (1944–1945) อนุสรณ์สถานประกอบด้วยเสาสูง 79 เมตร และงานประติมากรรมสองชุด คือ มารดามาตุภูมิ และประติมากรรมรูปทหารสามนาย
อนุสรณ์นี้เป็นประเด็นถกเถียงมาอย่างยาวนานในประวัติศาสตร์ยุคใหม่ของลัตเวีย อันเนื่องมาจากความเกี่ยวเนื่องกับสงครามโลกครั้งที่สอง และกับสมัยที่ลัตเวียอยู่ภายใต้ปกครองของโซเวียต ชาวลัตเวียจำนวนมากมองว่าอนุสรณ์นี้ไม่ใช่สัญลักษณ์ของการปลดปล่อย แต่เป็นสัญลักษณ์ของการกลับมาอยู่ใต้ปกครองของโซเวียตอีกครั้ง เสาสูงของอนุสรณ์สถานนี้บางครั้งถูกเรียกในภาษาลัตเวียว่าเป็น "นิ้วมอสโก" ("Maskavas pirksts") และเป็นเหมือนคู่ตรงข้ามกันของอนุสรณ์อิสรภาพ
ภายหลังการรุกรานยูเครนโดยรัสเซียในปี 2022 ได้มีการตัดสินใจทำลายอนุสรณ์สถานนี้ทิ้งอย่างเป็นทางการ การทำลายเริ่มค้นในวันที่ 22 สิงหาคม และเสร็จสิ้นในวันที่ 25 สิงหาคม 2022 การทำลายอนุสรณ์นี้ทำให้คณะกรรมการสืบสวนสอบสวนรัสเซียกล่าวหาว่าการทำลายอนุสรณ์นี้เป็นอาชญากรรม และในวันที่ 10 พฤศจิกายน 2022 กระทรวงการต่างประเทศรัสเซีย ได้เรียกพบ Māris Riekstiņš เอกอัครทูตลัตเวีย เพื่อประท้วงการทุบทำลายอนุสรณ์นี้และอนุสรณ์จากยุคโซเวียตชิ้นอื่น ๆ ในลัตเวีย รวมถึงขู่ว่าอาจมีการตอบโต้เนื่องจาก "เป็นสิทธิ์ที่จะตอบโต้"
Monument to the Liberators of Soviet Latvia and Riga from the German Fascist Invaders
อนุสรณ์ผู้ปลดปล่อยลัตเวียและริกาของโซเวียตจากผู้รุกรานฟาสซิสต์เยอรมัน
อาสนวิหารนักบุญเจมส์ (ซีแอตเติล)
อาสนวิหารนักบุญเจมส์ เป็น อาสนวิหาร ศาสนาคริสต์ นิกายโรมันคาทอลิก ตั้งอยู่ที่ 804 Ninth Avenue ในย่าน First Hill ของ ซีแอตเทิล รัฐวอชิงตัน ประเทศสหรัฐอเมริกา เป็น คริสตจักรหลัก ของ อัครสังฆมณฑลแห่งซีแอตเทิล และเป็นที่ตั้งของ พระสังฆราช อัครมุขนายก ซึ่งปัจจุบันคือ พระสังฆราช พอล ดี. เอเตียน อาสนวิหารแห่งนี้ตั้งชื่อตาม นักบุญเจมส์มหาราช นักบุญองค์อุปถัมภ์ ของอัครสังฆมณฑล และเป็นโบสถ์แห่งที่สามในดินแดนที่ปัจจุบันรู้จักกันในชื่ออัครสังฆมณฑลแห่งซีแอตเทิลที่ใช้ชื่อนี้
ความต้องการสร้างอาสนวิหารในซีแอตเติลเกิดขึ้นในปี 1903 เมื่อ พระสังฆราช เอ็ดเวิร์ด โอดีอา บิชอปแห่งสังฆมณฑลแห่งเนสควาลี (ต่อมาสะกดว่า "Nisqually") ได้รับเลือกให้ย้ายจากสังฆมณฑลเอพิสโกพัลเเห่ง แวนคูเวอร์ วอชิงตัน สังกัดคริสตจักรเเห่งอังกฤษ ไปยังสังฆมณฑลเเห่งซีแอตเทิล สังกัดพระศาสนจักรโรมันคาทอลิก การก่อสร้างอาสนวิหารเริ่มขึ้นในปี พ.ศ. 2448 อาสนวิหารแห่งนี้สร้างขึ้นในปีพุทธศักราช 2450 ในปี พ.ศ.2459 อาสนวิหารได้รับการบูรณะครั้งใหญ่อันเป็นผลมาจากการพังทลายของโดมใหญ่ การบูรณะครั้งใหญ่อื่นๆ เสร็จสิ้นในปี พ.ศ. 2493 และ พ.ศ. 2537 อาสนวิหาร อาราม และสถานที่ถูกกำหนดให้เป็นสถานที่สำคัญของเมืองเเละเป็นวัดคู่บ้านคู่เมืองของรัฐวอชิงตันในปี พ.ศ.2527
สังฆมณฑลเนสควาลีก่อตั้งขึ้นในแวนคูเวอร์ วอชิงตัน เมื่อวันที่ 31 พฤษภาคม ค.ศ. 1850 โดยพระสันตปาปาปิอุสที่ 9 อาณาเขตของสังฆมณฑลใหม่ถูกแกะสลักจากสังฆมณฑลแห่ง Walla Walla เดิมซึ่งถูกทิ้งร้างและอาณาเขตปกครองจาก Oregon City หลังจากการสังหารหมู่ Whitman Augustin-Magloire Blanchet พระสังฆราชองค์แรกของสังฆมณฑลใหม่ได้อุทิศอาสนวิหารเพื่อเป็นเกียรติแก่ นักบุญเจมส์มหาราช เมื่อวันที่ 23 มกราคม ค.ศ. 1851
อาสนวิหารเเห่งนี้เริ่มในปี 2446 การวางแผนเขียนเเบบเริ่มขึ้นในปี พ.ศ. 2447 และการก่อสร้างเริ่มขึ้นในต้นปี พ.ศ. 2448 การวางศิลามุมเอกของอาสนวิหารเกิดขึ้นในวันที่ 12 พฤศจิกายน พ.ศ. 2448 ต่อหน้าคริสตชนมากกว่าห้าพันคน กล่าวกันว่าเป็นการชุมนุมทางศาสนาที่ใหญ่ที่สุดในซีแอตเติลจนถึงเวลานั้น ในขณะที่อาสนวิหารกำลังอยู่ในระหว่างการก่อสร้าง โบสถ์เซนต์เอ็ดเวิร์ดซึ่งเป็นโครงสร้างชั่วคราวขนาดเล็กทำหน้าที่เป็นอาสนวิหารสำหรับบิชอป ได้รับการออกแบบโดยเจมส์ สตีเฟน สถาปนิกชาวซีแอตเติล และตั้งอยู่บนตึกมหาวิหาร ตรงหัวมุมถนนเทอร์รีและถนนโคลัมเบีย สังฆมณฑลเเห่งเนสควาลี ได้รับการเปลี่ยนชื่ออย่างเป็นทางการเป็น สังฆมณฑลเเห่งซีแอตเทิล (Diocese of Seattle) เมื่อวันที่ 11 กันยายน พ.ศ. 2450 และอาสนวิหารแห่งนี้ได้รับการอุทิศในวันที่ 22 ธันวาคมของปีนั้น จุดเด่นของอาสนวิหารคือวิหารพระนางมารีย์ ผู้ปฏิสนธินิรมล ที่ถูกสร้างขึ้นภายในอาสนวิหาร ถือเป็นองค์อุปถัมภ์ของรัฐวอชิงตัน
ในวันที่ 2 กุมภาพันธ์ พ.ศ. 2459 โดมใหญ่สูง 60 ฟุตซึ่งครอบอาสนวิหารได้พังทลายลงมาภายใต้น้ำหนักของหิมะที่ทับถมกันอย่างหนัก โดมไม่เคยสร้างใหม่ และเมื่ออาสนวิหารเปิดอีกครั้งในวันที่ 18 มีนาคม 1917 การตกแต่งภายในก็เปลี่ยนไปอย่างมาก การปรับปรุงครั้งใหญ่อีกครั้งเกิดขึ้นในปี พ.ศ. 2493 ซึ่งเป็นการฉลองครบรอบ 100 ปีของสังฆมณฑล ในปี พ.ศ. 2527 สภาเทศบาลเมืองซีแอตเติลกำหนดให้อาสนวิหาร อาราม และพื้นที่เป็นสถานที่สำคัญของเมือง
ในปี พ.ศ. 2537 อาสนวิหารได้รับการบูรณะและปรับปรุงครั้งใหญ่ครั้งล่าสุด ซึ่งพยายามรวมเอาการเปลี่ยนแปลงที่เกิดจากสภาวาติกันที่สอง ที่ปรึกษาด้านการออกแบบพิธีกรรมสำหรับการปรับปรุงใหม่คือคุณพ่อริชาร์ด เอส. วอสโก นักบวชแห่งสังฆมณฑลออลบานี ผู้ดูแลการออกแบบใหม่และการปรับปรุงโบสถ์และพระวิหารหลายแห่งทั่วประเทศ การเปลี่ยนแปลงเหล่านี้รวมถึงการย้ายแท่นบูชาจากตำแหน่งเดิมที่ด้านตะวันออกของอาสนวิหารไปยังทางข้ามที่ใจกลางอาคาร การปรับปรุงยังรวมถึงการติดตั้งกระจกตาและสกายไลท์เหนือแท่นบูชาใหม่ซึ่งโดมเคยอยู่ ส่วนหนึ่งของการบูรณะในปี 1994 อัฐิของนักบุญฟรานเซส ซาเวียร์ คาบรินีถูกผนึกไว้ใต้พระแท่นบูชาไม้กางเขนศักดิ์สิทธิ์เเห่งพระเยซูคริสตเจ้า เคยตั้งไว้ภายในอาสนวิหาร
ริวยะ วะกะบะ
จุง ฟุบุกิ
วัดสูง
วัดสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสาไห้ อำเภอเสาไห้ จังหวัดสระบุรี
วัดสูง ชาวบ้านเรียกว่า วัดป่า ตั้งวัดเมื่อ พ.ศ. 2470 บริเวณที่ตั้งวัดเป็นที่ราบสูงกว่าบริเวณรอบ ๆ จึงเรียกวัดว่า "วัดสูง" ตามลักษณะภูมิประเทศที่ตั้งวัด ได้รับพระราชทานวิสุงคามสีมาเมื่อวันที่ 14 มกราคม พ.ศ. 2484 ได้ผูกพัทธสีมาเมื่อวันที่ 23 กุมภาพันธ์ พ.ศ. 2501
อาคารเสนาสนะประกอบด้วย อุโบสถกว้าง 840 เมตร ยาว 22.70 เมตร สร้างเมื่อ พ.ศ. 2501 ศาลาการเปรียญกว้าง 13 เมตรยาว 24.50 เมตร สร้างด้วยคอนกรีตและไม้เมื่อ พ.ศ. 2525 หอสวดมนต์กว้าง 12 เมตร ยาว 15 เมตรสร้างพ.ศ.2511 กุฏิสงฆ์ จำนวน 6 หลัง เป็นอาคารไม้ ปูชนียวัตถุที่สำคัญคือ พระพุทธรูปปางมารวิชัย (มีจารึกด้านหลังพระพุทธรูป) ทำด้วยหินทราย จัดเป็นศิลปะสมัยอยุธยาตอนปลาย เรียกว่า "หลวงพ่อศรีพุทธมงคล (หลวงพ่อดำ)" ประดิษฐานอยู่ในวิหาร
นอกจากนั้นวัดยังมี "เสาร้องไห้" ตั้งอยู่ในศาลเจ้าแม่นางตะเคียนทอง เป็นเสาไม้ตะเคียนขนาดใหญ่ มีตำนานเล่ากันว่า เมื่อครั้งสร้างกรุงเทพมหานครเป็นราชธานี ได้มีการเกณฑ์เสาจากหัวเมืองต่าง ๆ เพื่อคัดเลือกเสาที่มีลักษณะงดงาม เพื่อจัดเป็นเสาเอก ทางเมืองสระบุรีได้จัดส่งเสาต้นนี้แต่ไปช้าเกินไป กล่าวกันว่า เสาต้นนี้จึงเกิดความเสียใจลอยกลับทวนน้ำขึ้นมาจมลง ณ ตำบลแห่งนี้ พอตกเวลากลางคืนชาวบ้านมักได้ยินเสียงร้องไห้ จึงเป็นที่มาของ "'เสาร้องไห้" รวมถึงชื่อตำบลและอำเภอเสาไห้ ในปัจจุบัน
โรงเรียนเทศบาลอินทปัญญา วัดใหญ่อินทาราม
ฉันชื่อจิฮิโระ